3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ผลิตภัณฑ์ของบริษัทฯ คือ น้ำมันเชื้อเพลิง ได้แก่ น้ำมันเบนซินออกเทน 95 น้ำมันเบนซินออกเทน 91
แก๊สโซฮอล์ 95

แก๊สโซฮอล์ 91 น้ำมันดีเซลหมุนเร็ว ก๊าซธรรมชาติ และน้ำมันหล่อลื่นที่ใช้กับเครื่องยนต์ชนิดต่างๆ

  บริษัทฯ มีรายได้หลักจากการจำหน่ายน้ำมันเชื้อเพลิงดังกล่าว ส่วนที่เหลือที่สำคัญมาจากค่าเช่า
  ค่าธรรมเนียมในการ

ใช้สิทธิสถานีบริการน้ำมัน ค่าจ้างบริหารสถานีบริการก๊าซธรรมชาติ กำไรจากการขายสินทรัพย์
และค่าขนส่งน้ำมัน

  การดำเนินธุรกิจของบริษัทฯ อยู่ภายใต้พระราชบัญญัติควบคุมน้ำมันเชื้อเพลิง พ.ศ. 2542
  ซึ่งมีสาระสำคัญเกี่ยวกับ

  วิธีการเก็บรักษาน้ำมันเชื้อเพลิง และข้อกำหนดในการก่อสร้างสถานีบริการน้ำมัน
  และพระราชบัญญัติการค้าน้ำมันเชื้อเพลิง

  พ.ศ. 2543 ซึ่งมีสาระสำคัญเกี่ยวกับปริมาณการค้าประจำปี และการสำรองน้ำมันเชื้อเพลิง
  บริษัทฯ เป็นผู้ค้าน้ำมันที่ได้รับ

  อนุญาตตามมาตรา 7 แห่งพระราชบัญญัติการค้าน้ำมันเชื้อเพลิง พ.ศ. 2543
  โดยมีปริมาณการค้าน้ำมันรวมกันทุกชนิดปีละ

  ตั้งแต่หนึ่งแสนเมตริกตันขึ้นไป จึงมีหน้าที่ต้องสำรองน้ำมันตามกฎหมายในอัตราร้อยละ 5
  และร้อยละ 10 ของประมาณการ

  การค้าประจำปีที่ได้รับความเห็นชอบจากกระทรวงพลังงาน
  สำหรับน้ำมันที่ซื้อจากในประเทศและนำเข้าจากต่างประเทศ

  ตามลำดับ
  การได้รับอนุญาตตามพระราชบัญญัติฉบับดังกล่าวข้างต้นไม่มีข้อกำหนดในเรื่องระยะเวลา

3.2 การตลาดและภาวะการแข่งขัน

  3.2.1 นโยบายและลักษณะการตลาดของผลิตภัณฑ์

  บริษัทฯ ได้กำหนดนโยบายและลักษณะการตลาดของผลิตภัณฑ์
  โดยมุ่งเน้นที่การขายปลีกผ่านสถานีบริการน้ำมัน

  ภายใต้เครื่องหมายการค้าของบริษัทฯ และการจำหน่ายสู่ภาคอุตสาหกรรมต่างๆ
  ทั้งที่เป็นผู้ใช้โดยตรง ในภาคขนส่งและ

  บริการ และแก่ผู้ค้าน้ำมันรายอื่นที่ซื้อน้ำมันไปจำหน่ายแก่ผู้บริโภคอีกทอดหนึ่ง

  ในการขยายเครือข่ายสถานีบริการน้ำมัน บริษัทฯ ได้มุ่งเน้นที่เขตชุมชนขนาดใหญ่ในต่างจังหวัด
  และกรุงเทพมหานคร

  เป็นหลัก เนื่องจากบริษัทฯ มีคลังน้ำมันขนาดใหญ่อยู่ที่เขตราษฎร์บูรณะ กรุงเทพมหานคร
  จังหวัดสุราษฎร์ธานี และจังหวัด-

  สงขลา บริษัทฯ ได้จัดให้มีบริการที่ครบวงจรในสถานีบริการน้ำมันขนาดใหญ่ภายในเขตเมือง
  หรือบนถนนสายหลักที่สำคัญ

  ที่มีความต้องการใช้น้ำมันเชื้อเพลิงมาก
  และได้ลงทุนในสถานีบริการน้ำมันขนาดกลางที่ให้ผลตอบแทนคุ้มค่าแก่บริษัทฯ

  ด้วยการเลือกรูปแบบการก่อสร้างที่เหมาะสมกับแต่ละท้องที่
  และสถานีบริการน้ำมันขนาดเล็กซึ่งลงทุนน้อยและคืนทุนเร็ว

  บนถนนสายรองซึ่งเชื่อมระหว่างอำเภอที่มีความต้องการใช้น้ำมันไม่สูงนัก

  สำหรับการลงทุนในสถานีบริการน้ำมันนั้น บริษัทฯ อาจจะเป็นผู้ลงทุนเองทั้งหมด หรือบางส่วน
  หรือให้

ผู้ประกอบการสถานีบริการน้ำมันลงทุนทั้งหมด ทั้งนี้ แล้วแต่ความเหมาะสม

  ส่วนการตั้งราคาขายปลีกของผลิตภัณฑ์น้ำมันเชื้อเพลิง และน้ำมันหล่อลื่น บริษัทฯ
  จะพิจารณาจากสภาพ

  การแข่งขันในแต่ละพื้นที่เป็นหลัก โดยบริษัทฯ
  จะตั้งราคาขายผลิตภัณฑ์ดังกล่าวต่ำกว่าสถานีบริการน้ำมันของผู้ค้า

  รายใหญ่เล็กน้อย เพื่อเป็นแรงจูงใจให้ลูกค้าใช้บริการและผลิตภัณฑ์ของบริษัทฯ

3.2.2 การจำหน่ายและช่องทางการจำหน่าย

  บริษัทฯ และบริษัทย่อยจำหน่ายน้ำมันโดยผ่านช่องทางตามลักษณะของลูกค้า ดังนี้ :

  (1) จำหน่ายให้ประชาชนผู้ใช้น้ำมันเชื้อเพลิงทั่วไป ผ่านสถานีบริการน้ำมัน ซึ่งมีจำนวน 146
  แห่ง กระจาย

1.  อยู่เกือบทั่วประเทศ

2.  ในการคัดเลือกผู้ที่จะเช่าสถานีบริการน้ำมันของบริษัทฯ เพื่อไปดำเนินการต่อนั้น บริษัทฯ

  จะพิจารณาจากฐานะทางการเงินและประสบการณ์ในการทำธุรกิจของผู้นั้นเป็นสำคัญ ส่วนในกรณี

  ที่จะมีผู้ร่วมลงทุนเปิดสถานีบริการน้ำมันกับบริษัทฯ บริษัทฯ จะพิจารณาคุณสมบัติและทำเลที่ตั้งของ

  ที่ดินที่ผู้นั้นจะนำมาดำเนินกิจการสถานีบริการน้ำมัน ว่าจะมีความเหมาะสมเพียงใด
  หากพิจารณาแล้ว

  เห็นว่าเหมาะสม บริษัทฯ จะเป็นผู้ออกแบบ และจัดหาอุปกรณ์และป้ายต่างๆ ให้ โดยลูกค้าจะเป็น

  ผู้ลงทุนก่อสร้างเอง

  (2) จำหน่ายให้แก่ผู้ใช้โดยตรง ที่มีกิจการประเภทรถหรือเรือขนส่งสินค้าหรือคนโดยสาร
  กิจการอุตสาหกรรม

  ก่อสร้าง และอื่นๆ

  (3) จำหน่ายให้แก่ผู้ค้าน้ำมันรายอื่นซึ่งจะนำน้ำมันไปจำหน่ายต่อโดยผ่านระบบเครือข่าย
  และช่องทางการจำหน่าย

  ของผู้ค้าน้ำมันเหล่านั้นไปสู่ผู้บริโภคน้ำมันอีกทอดหนึ่ง

  (4) จำหน่ายให้ผู้ค้าน้ำมันในประเทศเพื่อนบ้านซึ่งจะนำน้ำมันไปจำหน่ายต่ออีกทอดหนึ่ง

ปริมาณการจำหน่ายผลิตภัณฑ์ของบริษัทฯ และบริษัทย่อยในระยะ 3 ปีที่ผ่านมา แยกตามลักษณะลูกค้า

  --------------------- --------- -------- --------- -------- --------- --------
  ประเภทลูกค้า            2554               2553               2552      

                        ล้านลิตร    ร้อยละ    ล้านลิตร    ร้อยละ    ล้านลิตร    ร้อยละ

                                                                        

  ก) ผู้ใช้น้ำมันทั่วไป        179.455   33.98    179.029   42.00    195.282   52.03

  ข) ผู้ใช้โดยตรง          47.180    8.93     46.546    10.92    40.160    10.70

  ค) ผู้ค้าน้ำมันรายอื่น       94.825    17.96    80.342    18.84    103.636   27.61

  ง) ผู้ค้าน้ำมันในต่างประเทศ 206.644   39.13    120.369   28.24    36.229    9.66

  รวมปริมาณการจำหน่าย     528.104   100.00   426.286   100.00   375.307   100.00
  --------------------- --------- -------- --------- -------- --------- --------

  ในช่วงระยะเวลา 3 ปีที่ผ่านมา ไม่มีลูกค้ารายใดที่ซื้อสินค้าจากบริษัทฯ และบริษัทย่อย
  เกินร้อยละ 5 ของรายได้รวม

3.2.3 สภาพการแข่งขันภายในอุตสาหกรรม

ผลการนำระบบราคาน้ำมันลอยตัวมาใช้
ประกอบกับการปรับลดกฎเกณฑ์การอนุญาตก่อสร้างสถานีบริการน้ำมัน

ให้สะดวกมากขึ้น
ส่งผลให้ผู้ค้าน้ำมันต่างพยายามแย่งชิงส่วนแบ่งตลาดด้วยการเพิ่มจำนวนสถานีบริการน้ำมัน และการ

ลงทุนขยายวงจรธุรกิจในสถานีบริการต่างๆ ของตน
อีกทั้งได้มีผู้ค้าน้ำมันรายย่อยลงทุนตั้งสถานีบริการน้ำมันขึ้นด้วย

ดังนั้น สภาพการแข่งขันของสถานีบริการน้ำมันจึงเพิ่มขึ้นมาก
ผู้ค้าน้ำมันต้องใช้กลยุทธ์ในด้านการตลาดที่จะดึงลูกค้า

ให้มาใช้บริการและเป็นลูกค้าประจำของตน

ผู้ค้าน้ำมันในประเทศที่มีขนาดใหญ่และขนาดกลาง ซึ่งมีคลังน้ำมันเป็นของตนเอง มีดังนี้ :

ผู้ค้าน้ำมันขนาดใหญ่ ได้แก่

-   บริษัท ปตท. จำกัด (มหาชน)

-   บริษัท เอสโซ่ (ประเทศไทย) จำกัด (มหาชน)

-   บริษัท เชลล์แห่งประเทศไทย จำกัด

-   บริษัท บางจากปิโตรเลียม จำกัด (มหาชน)

-   บริษัท เชฟรอน (ไทย) จำกัด

- บริษัท ไออาร์พีซี จำกัด (มหาชน)

ผู้ค้าน้ำมันขนาดกลางได้แก่ :

-   บริษัท ซัสโก้ จำกัด (มหาชน)

-   บริษัท ระยองเพียว จำกัด (มหาชน)

-   บริษัท ปิโตรนัส รีเทล (ประเทศไทย) จำกัด

-   บริษัท ภาคใต้เชื้อเพลิง จำกัด (มหาชน)

-   บริษัท สยามเฆมี จำกัด (มหาชน)

-   บริษัท พี.ซี.สยามปิโตรเลียม จำกัด

-   บริษัท คอสโมออยล์ จำกัด

นอกจากนี้ ยังมีผู้ค้าน้ำมันขนาดเล็ก ได้แก่ ผู้ค้าน้ำมันที่มีปริมาณการค้าน้ำมันไม่สูง
และสถานีบริการน้ำมัน

ซึ่งมิได้ใช้เครื่องหมายการค้าของผู้ค้าน้ำมันขนาดใหญ่ หรือขนาดกลางอีกด้วย

3.2.4 ศักยภาพในการแข่งขันของบริษัทฯ

จากการที่รัฐบาลควบคุมคุณภาพของน้ำมันอย่างเข้มงวด ในขณะที่น้ำมันมีราคาแพงขึ้นมาก
ทำให้ความยึดถือตรา

ของสินค้าลดลง ผู้บริโภคน้ำมันได้ให้ความสำคัญในเรื่องราคา คุณภาพ
และการบริการมากกว่าตราของสินค้า ในเรื่อง

ดังกล่าวนี้ บริษัทฯ
และบริษัทย่อยได้ให้ความสำคัญต่อเรื่องการควบคุมคุณภาพของน้ำมันอย่างเคร่งครัดเสมอมา และ

ได้รับอนุญาตให้ใช้เครื่องหมายรับรองระบบควบคุมคุณภาพน้ำมันเชื้อเพลิงจากกรมธุรกิจพลังงาน
กระทรวงพลังงาน

เมื่อวันที่ 13 มกราคม 2547

จุดเด่นและจุดด้อยของบริษัทฯ รวมทั้งบริษัทย่อย เมื่อเปรียบเทียบกับผู้ค้าน้ำมันรายอื่น

จุดเด่น

-   บริษัทฯ และบริษัทย่อย เป็นผู้จัดหา จัดส่ง และดำเนินการด้านการตลาดเอง
    ทำให้มีความคล่องตัว

  ในการดำเนินธุรกิจ และสามารถควบคุมคุณภาพของน้ำมัน นับตั้งแต่ที่คลังเก็บน้ำมันจนกระทั่งน้ำมัน

  ถึงลูกค้าหรือสถานีบริการน้ำมัน

-   บริษัทฯ และบริษัทย่อย มีสถานีบริการทั้งขนาดใหญ่ที่มีบริการครบวงจร
    และขนาดกลางและขนาดเล็ก

  ในชุมชนตามท้องที่ต่างๆ โดยบริษัทฯ เป็นเจ้าของกรรมสิทธิ์ในที่ดินของสถานีบริการส่วนใหญ่

-   บริษัทฯ และบริษัทย่อย
    มีความคล่องตัวในการหาพันธมิตรทางธุรกิจเพื่อเสริมสร้างบริการที่ครบวงจร

  ในสถานีบริการน้ำมัน และเปิดโอกาสให้ธุรกิจต่างๆ
  สามารถเช่าพื้นที่ในสถานีบริการน้ำมันเพื่อดำเนิน

  ธุรกิจของตน สถานีบริการน้ำมันเหล่านี้จึงมีบริการต่างๆ ตามความต้องการของแต่ละพื้นที่

จุดด้อย

  - บริษัทฯ และบริษัทย่อย ยังมีสถานีบริการน้ำมันจำนวนน้อย เมื่อเทียบกับผู้ค้าน้ำมันรายใหญ่

  - เครื่องหมายการค้าของบริษัทฯ ยังไม่เป็นที่รู้จักแพร่หลายทัดเทียมกับของผู้ค้าน้ำมันรายใหญ่

จำนวนสถานีบริการน้ำมันและส่วนแบ่งตลาดน้ำมันในปี 2554

  หน่วยของยอดจำหน่าย : ล้านลิตร

[TABLE]

ที่มา : รวบรวมจากรายงานประจำเดือนของสำนักการค้าและการสำรองน้ำมันเชื้อเพลิง
กรมธุรกิจพลังงาน และของบริษัทฯ

หมายเหตุ * จำนวนสถานีบริการน้ำมันที่ปรากฏในตารางข้างต้น นอกจากของซัสโก้แล้ว
ที่เหลือยังเป็นตัวเลขของปี 2553 ทั้งนี้ เพราะ ณ วันที่ของรายงานฉบับนี้ กรมธุรกิจพลังงาน

ยังไม่สามารถแจ้งจำนวนสถานีบริการของปี 2554 ได้

  ในปี 2554 สถานีบริการน้ำมันที่ใช้เครื่องหมายการค้าของบริษัทฯ มีจำนวน 146 สถานี
  คิดเป็นประมาณร้อยละ 0.75

ของจำนวนสถานีบริการน้ำมันรวมทั้งประเทศ และมีส่วนแบ่งตลาดน้ำมันเฉลี่ยร้อยละ 1.02
ของตลาดรวม

ปริมาณการจำหน่ายแยกตามประเภทผลิตภัณฑ์ของบริษัทฯ และบริษัทย่อยในระยะ 3 ปีที่ผ่านมา

หน่วย : ล้านลิตร

+-------------------------+--------------+--------------+--------------+
| ผลิตภัณฑ์                  | 2554         | 2553         | 2552         |
+-------------------------+--------------+--------------+--------------+
| 1. น้ำมันดีเซลหมุนเร็ว       | 308.105      | 183.006      | 144.566      |
|                         |              |              |              |
| 2. น้ำมันดีเซล บี5          | 8.174        | 82.819       | 114.232      |
|                         |              |              |              |
| 3. น้ำมันเบนซิน 95         | 1.094        | 3.157        | 15.658       |
|                         |              |              |              |
| 4. น้ำมันเบนซิน 91         | 184.173      | 124.208      | 60.615       |
|                         |              |              |              |
| 5. น้ำมันแก๊สโซฮอล์ 95      | 16.439       | 23.164       | 29.498       |
|                         |              |              |              |
| 6. น้ำมันแก๊สโซฮอล์ 91      | 1.599        | 0.080        | 0.022        |
|                         |              |              |              |
| 7. ผลิตภัณฑ์น้ำมันหล่อลื่น      | 0.208        | 0.175        | 0.136        |
|                         |              |              |              |
| 8. ก๊าซปิโตรเลียมเหลว      | 8.036        | 8.780        | 9.180        |
|                         |              |              |              |
| 9. น้ำมันเตา              | 0.276        | 0.897        | 1.400        |
+-------------------------+--------------+--------------+--------------+
| รวมปริมาณการจำหน่าย       | 528.104      | 426.286      | 375.307      |
+-------------------------+--------------+--------------+--------------+

3.3 การจัดหาผลิตภัณฑ์เพื่อจำหน่าย

  ในปี 2554 บริษัทฯ และบริษัทย่อยจัดหาน้ำมันเชื้อเพลิงทั้งหมดจากผู้ผลิตภายในประเทศ
  ซึ่งมีคุณภาพและมาตรฐาน

ตามเกณฑ์ที่กระทรวงพลังงานกำหนดทุกประการ

  3.3.1 ขั้นตอนการนำน้ำมันเชื้อเพลิงมาจำหน่าย สามารถอธิบายได้ตามแผนภูมิข้างล่างนี้    

+-----------------------------------------------------------------------+
| การจัดหาน้ำมันเชื้อเพลิงจากแหล่งที่มีราคาเหมาะสม                                |
|                                                                       |
| และคุณภาพได้มาตรฐานตามที่กระทรวงพลังงานกำหนด                               |
+-----------------------------------------------------------------------+

   

    

    

 

  

11

  3.3.2 ความเพียงพอของเครื่องจักรและบุคลากร

  ณ วันสิ้นปี 2554 บริษัทฯ มีคลังน้ำมัน 3 แห่งคือ ที่เขตราษฎร์บูรณะ กรุงเทพมหานคร มีความจุ
  14.75 ล้านลิตร

  ที่จังหวัดสุราษฎร์ธานี มีความจุ 27.73 ล้านลิตร และที่จังหวัดสงขลา มีความจุ 13.58 ล้านลิตร
  บริษัทฯ และบริษัทย่อย

  ได้ว่าจ้างผู้ประกอบการขนส่งให้ขนส่งน้ำมันไปยังสถานีบริการน้ำมันของบริษัทฯ บริษัทย่อย
  และผู้ค้าน้ำมันรายอื่น

  ที่กระจายอยู่ตามภูมิภาคต่างๆ ของประเทศ คือ ภาคเหนือ ภาคอีสาน ภาคกลาง และภาคใต้
  สำหรับกรุงเทพมหานคร

  และปริมณฑล บริษัทฯ และบริษัทย่อยได้ใช้รถบรรทุกน้ำมันของบริษัทฯ ที่เป็นรถลากจูงกึ่งพ่วง 1
  คัน และรถบรรทุก-

  น้ำมันแบบเดี่ยว 10 คัน นอกจากนั้น ยังมีสถานีบริการน้ำมันอีก 146 แห่ง
  และมีบุคลากรประจำสถานีบริการน้ำมัน

  และสำนักงานต่างๆ รวม 1,042 คน

  บริษัทฯ มีคลังน้ำมัน ถังเก็บน้ำมันในคลังน้ำมันแต่ละแห่ง รถบรรทุกน้ำมัน อุปกรณ์ต่างๆ
  ที่เกี่ยวข้อง และจำนวน

  บุคลากรเพียงพอต่อการบริหารงานที่ดำเนินการอยู่ในปัจจุบัน
  อีกทั้งสามารถจะขยายการจำหน่ายในอนาคตด้วย

  3.3.3 การเก็บและส่งน้ำมันกับผลกระทบต่อสิ่งแวดล้อม

  เป็นที่ตระหนักดีว่า ในการเก็บและส่งน้ำมัน หากมีการรั่วไหลจะเกิดความเสียหายต่อสิ่งแวดล้อม
  ดังนั้น จึงได้

  มีการกำหนดมาตรการในการควบคุมดูแลในเรื่องนี้อย่างเคร่งครัดทุกขั้นตอน
  เริ่มตั้งแต่การสูบถ่ายน้ำมันจากเรือขึ้นสู่

  ถังเก็บ ซึ่งก่อนดำเนินการจะต้องมีการจัดวางทุ่นลอยกันน้ำมันรอบๆ เรือบรรทุกน้ำมัน
  เพื่อป้องกันและควบคุมน้ำมัน

  ที่หากเกิดรั่วไหลระหว่างสูบถ่ายไม่ให้กระจายออกไปนอกพื้นที่

  ส่วนบริเวณรอบถังเก็บน้ำมันก็มีราง และบ่อดักน้ำมันขนาดใหญ่
  เพื่อป้องกันน้ำมันที่อาจรั่วไหลระหว่าง

  การจ่ายให้รถน้ำมันมิให้กระจายออกไปสู่แหล่งน้ำภายนอก
  บ่อดักน้ำมันดังกล่าวมีเจ้าหน้าที่ผู้มีความรู้ความเข้าใจ

  เรื่องการจัดเก็บกากน้ำมันดูแลทำความสะอาดอย่างน้อยเดือนละ 1 ครั้ง นอกจากนั้น บริษัทฯ
  ยังได้ว่าจ้างให้

  บริษัทสำรวจอิสระทำการตรวจสอบคุณภาพน้ำทิ้งจากคลังน้ำมันทั้ง 3 แห่ง
  เป็นประจำทุกเดือนอีกด้วย ทั้งนี้

  เพื่อให้แน่ใจว่าน้ำทิ้งจากทั้งสามคลังน้ำมันจะมีคุณภาพสูงกว่าเกณฑ์มาตรฐานที่ราชการกำหนด

  ผลการตรวจสอบคุณภาพน้ำทิ้งในปี 2554 ซึ่งบริษัทฯ
  ได้จัดส่งรายงานให้สำนักงานนโยบายและแผนสิ่งแวดล้อม

  และกรมเจ้าท่า ทุกๆ 3 เดือน มีค่าเฉลี่ยดังนี้ :

+-----------------+-----+----------+----------+----------+-----------+
| พารามิเตอร์       | ห   | คลังร     | คลังส     | คลังสงขลา | มา        |
| (Parameter)     | น่วย | าษฎร์บูรณะ | ุราษฎร์ธาน | (ค่าเฉลี่ย) | ตรฐานน้ำทิ้ง |
|                 | (Un | (ค่าเฉลี่ย) | ี(ค่าเฉลี่ย) |          | อุตสาหกรรม |
|                 | it) |          |          |          |           |
+-----------------+-----+----------+----------+----------+-----------+
| 1.)             | -   | 7.4      | 7.2      | 7.1      | 5.5 – 9.0 |
| ค               |     |          |          |          |           |
| ่าความเป็นกรด-ด่าง |     |          |          |          |           |
| (pH)            |     |          |          |          |           |
+-----------------+-----+----------+----------+----------+-----------+
| 2.)             | m   | 3.8      | 2.0      | 3.0      | ไม่เกิน 20  |
| ค่าคว            | g/L |          |          |          |           |
| ามต้องการออกซิเจน |     |          |          |          |           |
|                 |     |          |          |          |           |
| ทางชีวภาพ        |     |          |          |          |           |
| (Biochemical    |     |          |          |          |           |
|                 |     |          |          |          |           |
| Oxygen Demand ; |     |          |          |          |           |
| BOD)            |     |          |          |          |           |
+-----------------+-----+----------+----------+----------+-----------+
| 3.)             | m   | 9.0      | 2.0      | 1.0      | ไม่เกิน 50  |
| ค่าของแข็งแขวนลอย | g/L |          |          |          |           |
|                 |     |          |          |          |           |
| (Suspended      |     |          |          |          |           |
| Solids; SS)     |     |          |          |          |           |
+-----------------+-----+----------+----------+----------+-----------+
| 4.)             | m   | 0        | 0        | 0        | ไม่เกิน 5   |
| ค่าน้ำมันและไขมัน   | g/L |          |          |          |           |
|                 |     |          |          |          |           |
| (Oil and        |     |          |          |          |           |
| Grease)         |     |          |          |          |           |
+-----------------+-----+----------+----------+----------+-----------+

    

บริษัทฯ ไม่เคยมีปัญหาที่กล่าวข้างต้นกระทบต่อสิ่งแวดล้อมเลย